ΑΝΑΡΤΗΤΕΑ ΣΤΟ ΔΙΑΔΙΚΤΥΟ

Αθήνα,22-6-2017

 Αριθμ. πρωτ.: 1559/220-39

 Προς:

 Υποψήφιους Οικονομικούς Φορείς

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΚΑΙ ΥΠΟΒΟΛΗΣ ΠΡΟΣΦΟΡΩΝ ΓΙΑ ΑΝΑΘΕΣΗ ΔΗΜΟΣΙΑΣ ΣΥΜΒΑΣΗΣ ΚΑΤΑ ΤΗ ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ ΧΩΡΙΣ ΠΡΟΗΓΟΥΜΕΝΗ ΔΗΜΟΣΙΕΥΣΗ (Ν. 4412/2016 ΦΕΚ 147Α’ άρθρο 32, παρ. 2 εδ.γ)**

1. **ΘΕΣΜΙΚΟ ΠΛΑΙΣΙΟ**

Το Νομικό Πρόσωπο Ιδιωτικού Δικαίου (Ν.Π.Ι.Δ.) με την επωνυμία ΕΘΝΙΚΟ ΘΕΑΤΡΟ που εδρεύει στην Αθήνα, οδός Αγίου Κων/νου αρ. 22-24 και εκπροσωπείται νόμιμα, διέπεται από τις κάτωθι νομοθετικές διατάξεις ήτοι:

1. Το Νόμο 2273-94 (ΦΕΚ 233Α΄).
2. Το Π.Δ. 118/1994 (ΦΕΚ 106 Α΄).
3. Το Ν. 4412/2016 (ΦΕΚ 147 Α’) « Δημόσιες Συμβάσεις Έργων Προμηθειών και Υπηρεσιών (προσαρμογή στις οδηγίες 2014 24/ΕΕ και 2014 /25/ΕΕ)» και ειδικότερα του άρθρου 32 Ν. 4412/2016 παρ. 2 – εδάφιο γ.
4. Τον Ν. 3861/2010 (ΦΕΚ 112 Α’) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο δίκτυο «Πρόγραμμα Διαύγεια και άλλες διατάξεις»
5. Το Π.Δ. 28/2015 (ΦΕΚ 34 Α’).
6. Το Π.Δ. 80/2016 (ΦΕΚ 145 Α’) «Ανάληψη υποχρεώσεων από τους διατάκτες».
7. Το Ν. 4013/2011 (ΦΕΚ 204 Α’).
8. Την με αριθ. Π1 2380/2012 ΚΥΑ (ΦΕΚ 3400 Β’) «Ρύθμιση των ειδικοτέρων θεμάτων λειτουργίας και διαχείρισης του ΚΗΜΔΗΣ».
9. Τις από 16/6/2017 με ΑΔΑΜ: 17 REQ001541527 και ΑΔΑΜ: 17REQ00154211 αντίστοιχα Αποφάσεις Ανάληψης Υποχρέωσης και δέσμευσης Πίστωσης.
10. Την από 9-6-2017 με αρ. πρωτ. 1407 καταχωρηθείσα στην ΔΙΑΥΓΕΙΑ με ΑΔΑ : 7ΧΟΣ469ΗΓΥ-ΚΨΕ Απόφαση του Διοικητικού Συμβουλίου του Εθνικού Θεάτρου, η οποία ελήφθη κατά την 78η Συνεδρίαση του την 31/5/2017, κατά την οποία ενέκρινε και αποφάσισε την προσφυγή στη διαδικασία με διαπραγμάτευση χωρίς προηγούμενη δημοσίευση (ε.δ.γ.παρ. 2 άρθρο 32, Ν. 44/2/2016 (ΦΕΚ 147 Α’) λόγω κατεπείγουσας ανάγκης του ΕΘΝΙΚΟΥ ΘΕΑΤΡΟΥ που οφείλεται στην αδυναμία προσδιορισμού του τελικού κόστους -αξία- του εν λόγω έργου με αποτέλεσμα να μην είναι δυνατή η τήρηση των προθεσμιών που προβλέπονται για τις ανοιχτές κλειστές ή ανταγωνιστικές διαδικασίες με διαπραγμάτευση για τη μεταφορά θεατών (του Εθνικού Θεάτρου) με λεωφορεία – πούλμαν από το Εθνικό Θέατρο προς το Αρχαίο Θέατρο της Επιδαύρου και αντιστρόφως κατά τις 21 και 22/7/2017 και 28 και 29/7/2017 όπου και οι παραστάσεις των θεατρικών παραγωγών «ΕΙΡΗΝΗ» ΚΑΙ «ΑΛΚΗΣΤΗ» αντίστοιχα.
11. **ΣΥΝΟΠΤΙΚΑ ΣΤΟΙΧΕΙΑ**
* Αναθέτουσα Αρχή: ΝΠΙΔ «ΕΘΝΙΚΟ ΘΕΑΤΡΟ»
* Είδος Δημόσιας Σύμβασης: ΣΥΜΒΑΣΗ ΠΑΡΟΧΗΣ ΥΠΗΡΕΣΙΩΝ ΜΕΤΑΦΟΡΩΝ
* Κωδικός CPC:63000000-9 (κατηγορία 20 –αρ. αναφοράς 74)
* Αντικείμενο Σύμβασης: Μεταφορά Θεατών Εθνικού Θεάτρου με επιβατικά δημόσιας χρήσης τουριστικά λεωφορεία (με λεωφορεία – πούλμαν) 50 θέσεων ή δυναμικότητας ίσης με τον αριθμό 50 ή των 30 θέσεων από την έδρα του Εθνικού Θεάτρου (ΑΓ. Κων/νου 22-24 και από Πανεπιστημίου 42 REX) Αθήνα προς το Αρχαίο Θέατρο της Επιδαύρου και αντιστρόφως για τις παραστάσεις : «ΕΙΡΗΝΗ» και «ΑΛΚΗΣΤΗ»
* Χρονική διάρκεια
1. α) για την παράσταση «ΕΙΡΗΝΗ» στις 21 Ιουλίου 2017 και

β) στις 22 Ιουλίου 2017

1. α) για την παράσταση «ΑΛΚΗΣΤΗ» στις 28 Ιουλίου 2017 και

β) στις 29 Ιουλίου 2017

- Αριθμός θεατών – προσώπων- προς μεταφορά (ενδεικτικά)

α) Για τις 21 Ιουλίου 2017: 1.500 άτομα (χίλια πεντακόσια)

 β) Για τις 22 Ιουλίου 2017: 1.700 άτομα (χίλια επτακόσια)

 γ) Για τις 28 Ιουλίου 2017: 1.500 άτομα (χίλια πεντακόσια)

 δ) για τις 29 Ιουλίου 2017 1.700 άτομα (χιλια επτακόσια)

- Αμοιβή (κόμιστρο)

Για την ανάθεση θα ληφθεί υπ΄ όψιν το κριτήριο της πλέον συμφέρουσας από οικονομικής άποψης προσφοράς ( χαμηλότερη τιμή βάσει τιμής μονάδος – (ανά πούλμαν 50 θέσεων και 30 θέσεων αντίστοιχα).

* Οι ενδιαφερόμενοι - υποψήφιοι- οικονομικοί φορείς δύνανται να υποβάλλουν την προσφορά τους μέχρι και 28/06//2017 τόσο σε έντυπη μορφή στη διεύθυνση : ΕΘΝΙΚΟ ΘΕΑΤΡΟ, Σατωβριάνδου 42 – Αθήνα Τ.Κ. 11526 υπ΄ όψιν κας Σ. Μούγιου τηλ. 210-5288245 καθώς και σε ηλεκτρονική μορφή μέσω email: suppliesdept@n-t.gr

Η παρούσα καθώς και τα έγγραφα Α και Β: (Υπόδειγμα Σύμβασης και Υπόδειγμα Εγγυητικής Επιστολής) θα αναρτηθούν ηλεκτρονικά και στην επίσημη ιστοσελίδα του ΕΘΝΙΚΟΥ ΘΕΑΤΡΟΥ.

Α) ΥΠΟΔΕΙΓΜΑ ΣΥΜΒΑΣΗΣ

Β) ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ: (άρθρο 72 Ν. 4412/2016)

Ο Καλλιτεχνικός Διευθυντής

Στάθης Λιβαθινός

**(Α ) ΥΠΟΔΕΙΓΜΑ ΣΥΜΒΑΣΗΣ**

Στην Aθήνα σήμερα, στις ………. 2017, μεταξύ των συμβαλλομένων:

Αφ’ ενός του Νομικού Προσώπου Ιδιωτικού Δικαίου με την επωνυμία **«ΕΘΝΙΚΟ** **ΘΕΑΤΡΟ»** που εδρεύει στην Αθήνα, οδός Αγίου Κωνσταντίνου αριθμ.22-24, με ΑΦΜ: 090025586, (Δ.Ο.Υ. Α’ Αθηνών) και εκπροσωπείται νόμιμα για την υπογραφή του παρόντος από τον Καλλιτεχνικό του Διευθυντή, κ. **Στάθη Λιβαθινό**, αποκαλούμενο εφεξής χάριν συντομίας « **ΘΕΑΤΡΟ »,** και

Αφ’ ετέρου η………….με την επωνυμία «……………………….» πoυ έχει έδρα στην ……., οδός ……………, με αριθμό ΓΕΜΗ: ………….και ΑΦΜ ……………….της ΔΟΥ …………., και εκπρoσωπείται vόμιμα για την υπογραφή της παρούσας από τον νόμιμο εκπρόσωπό της, αποκαλούμενης εφεξής ο **«ΑΝΑΔΟΧΟΣ»**

Το Εθνικό Θέατρο κατόπιν:

α) ολοκλήρωσης της διαδικασίας διαπραγμάτευσης χωρίς προηγούμενη δημοσίευση κατά τα οριζόμενα δυνάμει και σε εκτέλεση της από 9-6-2017 με αριθμ. πρωτ.: 1407 Απόφαση του Διοικητικού Συμβουλίου αναρτηθείσα στη ΔΙΑΥΓΕΙΑ με ΑΔΑ: 7ΧΟΣ469ΗΓΧ-ΚΨΕ με την οποία αφού έλαβε υπ΄όψιν του την ανάγκη για μεταφορά θεατών του (με λεωφορεία – πούλμαν) από το ΕΘΝΙΚΟ ΘΕΑΤΡΟ προς το Αρχαίο Θέατρο της Επιδαύρου και αντιστρόφως κατά τις 21 και 22/7/2017 και 28 και 29/7/2017 όπου και οι παραστάσεις των θεατρικών παραγωγών: «ΕΙΡΗΝΗ» και «ΑΛΚΗΣΤΗ» αντίστοιχα ενέκρινε και αποφάσισε την προσφυγή στην άνω διαδικασία (άρθρο 32, εδ.γ, παρ. 2 του Ν. 4412/2016)

β) της από ………. Απόφασης του ΕΘΝΙΚΟΥ ΘΕΑΤΡΟΥ με ΑΔΑ:…… ανάθεσης της παροχής υπηρεσιών μεταφοράς με λεωφορεία – πούλμαν – κατά τα οριζόμενα στην από:……. με ΑΔΑ……πρόσκληση εκδήλωσης ενδιαφέροντος …..υποβολής προσφορών για ανάθεση Δημόσιας Σύμβασης κατά τη διαδικασία με διαπραγμάτευση χωρίς προηγούμενη δημοσίευση Ν. 4412/2016 (ΦΕΚ 147 Α΄ άρθρο 32, παρ. 2 εδ.γ).

Το Εθνικό Θέατρο αναθέτει στον ¨ΑΝΑΔΟΧΟ» ο οποίος δραστηριοποιείται **και** στο χώρο των μεταφορών, και διαθέτει τεχνικά άρτια κλιματιζόμενα τουριστικά λεωφορεία, για δε την προκειμένη μεταφορά, αναλαμβάνει την υποχρέωση να εξασφαλίσει σε κάθε περίπτωση τον απαιτούμενο αριθμό τεχνικώς άρτιων και κλιματιζόμενων τουριστικών λεωφορείων.

Ο ΑΝΑΔΟΧΟΣ δηλώνει υπευθύνως, ότι τόσο οι οδηγοί του, όσο και οι οδηγοί των τουριστικών λεωφορείων που θα εξασφαλίσει για να εκτελέσει το συγκεκριμένο έργο, είναι κάτοχοι της κατά νόμο απαιτούμενης επαγγελματικής άδειας οδήγησης και διαθέτουν όλα τα απαραίτητα προσόντα για την εκτέλεση του έργου. Το προσωπικό που θα χρησιμοποιηθεί από τον ΑΝΑΔΟΧΟ (οδηγοί), τελεί κατά δήλωσή του σε σχέση εξαρτημένης εργασίας με αυτόν και είναι ασφαλισμένο, τις δε ασφαλιστικές τους εισφορές προς το ΙΚΑ και λοιπά ταμεία, θα καταβάλλει ο ΑΝΑΔΟΧΟΣ, αφού η υποχρέωση του Εθνικού Θεάτρου εξαντλείται αποκλειστικά και μόνο στην υποχρέωση του για την καταβολή της συμφωνημένης αμοιβής.

**Συμφωνούνται, συνομολογούνται και γίνονται αμοιβαία αποδεκτά τα ακόλουθα:**

**Άρθρο 1: ΑΝΤΙΚΕΙΜΕΝΟ ΣΥΜΒΑΣΗΣ**

 **Ι)** ΤΟ ΘΕΑΤΡΟ, αφού έλαβε υπόψη του:

**α)** την από…….. έγγραφη οικονομική προσφορά του ΑΝΑΔΟΧΟΥ προς το Εθνικό Θέατρο, όπως προσαρτάται στο παρόν και ισχύει ως αναπόσπαστο τμήμα αυτού και

**β)** την από ………….και με αριθμό ΑΔΑΜ………………..…. νομίμως αναληφθείσα και εγκριθείσα δαπάνη του Εθνικού Θεάτρου, που προσαρτάται στο παρόν, αναθέτει στον ΑΝΑΔΟΧΟ και αυτός αποδέχεται αποκλειστικά και για λογαριασμό του ΝΠΙΔ Εθνικού Θεάτρου τη μεταφορά του κοινού – θεατών του Θεάτρου, από την Αθήνα στην Επίδαυρο στο Αρχαίο Θέατρο Επιδαύρου και αντίστροφα, με ενδιάμεση στάση ανάπαυσης, σύμφωνα με το προσαρτώμενο ως Παράρτημα 1 στο παρόν πρόγραμμα δρομολογίων – κίνησης, μετ΄ επιστροφής στην έδρα του – Αθήνα-.

Ο ΑΝΑΔΟΧΟΣ αναλαμβάνει τη μεταφορά του κοινού – θεατών του ΘΕΑΤΡΟΥ, καθώς και οποιουδήποτε προσώπου που αυτό υποδείξει, με επιβατικά δημοσίας χρήσεως τουριστικά λεωφορεία (πούλμαν 50 θέσεων δυναμικότητας ίσης με τον αριθμό των 50 ή 30 θέσεων), εκ των οποίων άλλα είναι ιδιόκτητα και άλλα αυτός έχει μισθώσει, άλλως έχει εξασφαλίσει, για τα οποία ο τελευταίος δηλώνει ότι υφίστανται όλες οι κατά νόμο απαιτούμενες άδειες κυκλοφορίας, αντίγραφα των οποίων υποχρεούται να παραδώσει στο ΘΕΑΤΡΟ οποτεδήποτε του ζητηθούν.

Ρητά συμφωνείται ότι ο ΑΝΑΔΟΧΟΣ θα επιβιβάζει στα εν λόγω οχήματά του υποδεικνυόμενα αποκλειστικά από τα εντεταλμένα, από το ΘΕΑΤΡΟ πρόσωπα, για το σκοπό αυτό, απαγορευομένης ρητά της επιβίβασης οποιουδήποτε τρίτου προσώπου επιλογής του οδηγού.

O ΑΝΑΔΟΧΟΣ αποδέχεται την τοποθέτηση καλαίσθητης πινακίδας, όπου θα αναγράφεται το δρομολόγιο, καθώς επίσης την τοποθέτηση του σήματος του Εθνικού Θεάτρου, τα οποία θα τοποθετηθούν σε ευκρινές σημείο στο μπροστινό δεξιό παμπρίζ του κάθε τουριστικού λεωφορείου, αποκλειστικά από εντεταλμένα από τα Εθνικό Θέατρο πρόσωπα, πριν την προκαθορισμένη αναχώρηση. Επίσης τα ίδια πρόσωπα έχουν την αποκλειστική ευθύνη για την περισυλλογή και τη φροντίδα των πινακίδων / σημάτων μετά το πέρας των μετακινήσεων.

**ΙΙ)** Σε κάθε περίπτωση το Εθνικό Θέατρο υποχρεούται να ενημερώνει, αρμοδίως, εγγράφως (με ηλεκτρονικό μήνυμα) και εγκαίρως, ήτοι τέσσερις (4) ημέρες νωρίτερα από την κάθε αναχώρηση, για τον οριστικό αριθμό των ατόμων που πρόκειται να μεταφερθούν και τον αριθμό των τουριστικών λεωφορείων που θα χρησιμοποιηθούν. Τυχόν τροποποιήσεις στην αύξηση του αριθμού των τουριστικών λεωφορείων, θα γίνονται δεκτές με απόκλιση από ένα έως δύο λεωφορεία επιπλέον, και εφόσον τούτο γίνει δεκτό από τον ΑΝΑΔΟΧΟ, με την ίδια συμφωνημένη τιμή μονάδος. Τυχόν τροποποιήσεις στη μείωση του αριθμού των τουριστικών λεωφορείων, θα γίνονται επίσης δεκτές, με αντίστοιχη μείωση της αμοιβής του ΑΝΑΔΟΧΟΥ. Σε περίπτωση όμως ακύρωσης κάποιου δρομολογίου και κατά συνέπεια μείωσης του αριθμού των τουριστικών λεωφορείων, σε προθεσμία μικρότερη των 3 ημερών πριν από την προκαθορισμένη αναχώρηση, δηλαδή την προπαραμονή και την παραμονή της αναχώρησης, συμφωνείται ρητά ότι το Εθνικό Θέατρο υποχρεούται να καταβάλλει ως ακυρωτικά το 50% του συμφωνηθέντος τιμήματος για κάθε δρομολόγιο που ακυρώνεται.

**ΙΙΙ)** Σε περίπτωση που ο ΑΝΑΔΟΧΟΣ δεν διαθέτει ο ίδιος όλα τα κατά τα παραπάνω απαιτούμενα τουριστικά λεωφορεία, υποχρεούται αυτός και οφείλει να μισθώσει, άλλως, να εξασφαλίσει τον απαιτούμενο αριθμό, καθ’ οιονδήποτε τρόπο, φροντίζοντας ώστε αυτά να είναι σε άριστη κατάσταση, τεχνικά άρτια, να διαθέτουν κλιματισμό και όλες τις κατά νόμο απαιτούμενες άδειες για την έγκαιρη και ορθή εκπλήρωση των στο παρόν περιγραφόμενων υποχρεώσεών του. Στην περίπτωση αυτή, κατά την οποία ο ΑΝΑΔΟΧΟΣ ενεργεί ως παραγγελειοδόχος μεταφοράς, θα ευθύνεται αλληλέγγυα και σε ολόκληρο με τον διαθέτοντα τα τουριστικά λεωφορεία τρίτο, το δε ΘΕΑΤΡΟ ουδεμία πρόσθετη χρηματική υποχρέωση υπέχει, πέρα του συμφωνηθέντος εργολαβικού ανταλλάγματος.

Ο ΑΝΑΔΟΧΟΣ απαλλάσσεται από οποιασδήποτε ευθύνη για καθυστερήσεις, ή ματαιώσεις δρομολογίων, εφόσον η καθυστέρηση οφείλεται σε ανώτερη βία. Ανώτερη βία είναι κάθε γεγονός ανεξάρτητο από τη βούληση του ΑΝΑΔΟΧΟΥ, που είναι αντικειμενικά απρόβλεπτο και δεν είναι δυνατό να προληφθεί, όπως απεργία εργαζομένων, αδυναμία κινήσεως στο οδικό δίκτυο των λεωφορείων, οφειλόμενη στο οδικό δίκτυο και όχι στα λεωφορεία κ.λ.π. υποχρεούται όμως στην περίπτωση αυτή να ειδοποιεί το ταχύτερο το ΘΕΑΤΡΟ.

**Άρθρο 2: ΑΜΟΙΒΗ**

**α)** Η αμοιβή του ΑΝΑΔΟΧΟΥ (κόμιστρο) συμφωνείται ως εξής:

|  |  |  |  |  |
| --- | --- | --- | --- | --- |
| **Ποσότητα** | **Περιγραφή** | **Τιμή****μονάδος** | **ΦΠΑ** | **Μερικό** **σύνολο** |
|  | Πούλμαν 50 θέσεων για μεταφορά του κοινού Αθήνα-Επίδαυρος-Αθήνα  |  |  |  |
|  | Πούλμαν 50 θέσεων για μεταφορά του κοινού Αθήνα-Επίδαυρος-Αθήνα  |  |  |  |
|  |  |  |  |  |
|  |  |  |  |  |
|  | **Συνολική αξία:** |  |  |  |
|  | **ΦΠΑ:** |  |  |  |
|  | **Σύνολο:** |  |  |  |

Στο ως άνω ποσό περιλαμβάνεται και το κόστος των διοδίων, το οποίο θα καταβάλλει ο ΑΝΑΔΟΧΟΣ.

Συμφωνείται ρητά, ότι το Εθνικό Θέατρο έχει το δικαίωμα και τη διακριτική ευχέρεια να τροποποιεί τον αριθμό των απαιτούμενων τουριστικών λεωφορείων, όταν τούτο επιβάλλεται από τον αριθμό των ενδιαφερομένων θεατών, εφαρμοζομένων κατά τα λοιπά των οριζομένων στο άρθρο **1 περ. ΙΙ.** **β)** Στη συμφωνηθείσα ως άνω αμοιβή συμπεριλαμβάνονται και τα κάθε φύσεως έξοδα μεταφοράς (όπως ενδεικτικά και όχι περιοριστικά, μίσθωση λεωφορείων, καύσιμα, αμοιβή οδηγών, όπως ορίζεται από την ισχύουσα νομοθεσία, έξοδα διατροφής του προσωπικού – οδηγών – του ΜΕΤΑΦΟΡΕΑ στην περιοχή προορισμού των δρομολογίων, φόροι, κ.λπ.), της σχετικής υποχρέωσης του ΘΕΑΤΡΟΥ εξαντλουμένης στην καταβολή της συμφωνηθείσας αμοιβής. Στην ως άνω αμοιβή δεν περιλαμβάνονται οι δαπάνες θαλάσσιας διέλευσης (πλοίo, Ferry Boat, γέφυρες).

Το ως άνω συμφωνηθέν ποσό δεν μπορεί να αναθεωρηθεί ούτε κατ’ άρθρο 388 Α.Κ. ιδία δε, δεν μπορεί, σε καμία περίπτωση να αυξηθεί λόγω π.χ. αυξήσεως των ημερομισθίων, καυσίμων, ασφαλίστρων κ.λπ., κατά τη διάρκεια ισχύος της παρούσας.

**ΚΑΤΑΒΟΛΗ ΑΜΟΙΒΗΣ**

Η συμφωνηθείσα αμοιβή θα καταβληθεί ως εξής:

**α)** προκαταβολή **ποσοστού 25%** επί της συνολικής αμοιβής, ήτοι ποσό πλέον ΦΠΑ με την υπογραφή του παρόντος συμφωνητικού και

**β)** εξόφληση της υπόλοιπης αμοιβής εντός δύο (2) μηνών από την προσκόμιση των νόμιμων φορολογικών παραστατικών-στοιχείων στις οικονομικές υπηρεσίες του Θεάτρου και υπό την προϋπόθεση της άρτιας, έγκαιρης και κατά τους όρους του παρόντος αποδεδειγμένης εκτέλεσης ενός εκάστου δρομολογίου, όπως έχει συμφωνηθεί στο παρόν.

Συμφωνείται ότι, απόδειξη της πραγματοποίησης ενός εκάστου δρομολογίου θα αποτελεί η έγγραφη βεβαίωση του Υπευθύνου εντεταλμένου του Εθνικού Θεάτρου προς τούτο.

**Άρθρο 3: ΕΥΘΥΝΗ ΤΟΥ ΑΝΑΔΟΧΟΥ**

 Ο ΑΝΑΔΟΧΟΣ δηλώνει υπευθύνως, ότι όλα τα οχήματα, με τα οποία θα πραγματοποιούνται οι μεταφορές του κοινού - θεατών του ΘΕΑΤΡΟΥ είναι απολύτως ασφαλή, τεχνικώς άρτια και συντηρημένα, διαθέτουν κλιματισμό, έχουν ελεγχθεί από τα αρμόδια κρατικά όργανα και διαθέτουν όλα τα απαραίτητα πιστοποιητικά για τη μεταφορά προσώπων, είναι δε ασφαλισμένα σε αναγνωρισμένες στην Ελλάδα Ασφαλιστικές εταιρείες.

**Άρθρο 4: ΕΚΧΩΡΗΣΕΙΣ**

Τα συμβαλλόμενα μέρη ρητώς συμφωνούν, ότι το παρόν συμφωνητικό δεν εκχωρείται, δεν μεταβιβάζεται στο σύνολό του ή μερικώς, δεν δύναται να δοθεί ως ενέχυρο προς πάντα τρίτο, τον δε ΑΝΑΔΟΧΟ δεν μπορεί να τον υποκαταστήσει άλλο φυσικό ή νομικό πρόσωπο στις υποχρεώσεις που έχει αναλάβει με το συμφωνητικό αυτό, χωρίς την προηγούμενη έγγραφη συναίνεση του Εθνικού Θεάτρου.

**Άρθρο 5: ΓΕΝΙΚΟΙ ΟΡΟΙ**

Όλοι οι όροι του συμφωνητικού αυτού θεωρούνται ως ουσιώδεις και δεν μπορούν να αθετηθούν ολικά ή μερικά, παρά μόνο για λόγους ανωτέρας βίας, όπως από το Δίκαιο προβλέπονται και αναγνωρίζονται.

Η ακυρότητα ενός ή περισσοτέρων όρων του συμφωνητικού δεν έχει καμία επίπτωση στο κύρος των υπολοίπων όρων του. Προφορικές συμφωνίες είναι άκυρες και κάθε κατάργηση ή τροποποίηση οποιουδήποτε από τους όρους του παρόντος συμφωνητικού μπορεί να γίνει και να αποδειχτεί μόνον εγγράφως, αποκλειομένου οποιουδήποτε άλλου αποδεικτικού μέσου, συμπεριλαμβανομένου και του όρκου. Κατά τα λοιπά εφαρμόζονται οι διατάξεις περί μίσθωσης έργου του Αστικού Κώδικα.

Κάθε διαφορά που τυχόν προκύψει, πρέπει να λύνεται με βάση τα συναλλακτικά ήθη και την καλή πίστη. Σε διαφορετική περίπτωση, αρμόδια είναι τα Δικαστήρια της Αθήνας.

Οι προσκλήσεις, ειδοποιήσεις και κοινοποιήσεις που αναφέρονται στο παρόν θα είναι έγγραφες και θα απευθύνονται στη διεύθυνση του παραλήπτη που αναγράφονται στην αρχή του παρόντος, θα αποστέλλονται δε μέσω συστημένου ταχυδρομείου, ή ηλεκτρονικού μηνύματος.

Για την καλή εκτέλεση των όρων της παρούσας, ο ΑΝΑΔΟΧΟΣ κατέθεσε εγγυητική επιστολή καλής εκτέλεσης με αριθμό …… της Τράπεζας…..αξίας……..ευρώ (κατά άρθρο 72 του Ν. 4412/2016).

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **ΓΙΑ ΤΟ ΕΘΝΙΚΟ ΘΕΑΤΡΟ** | **ΓΙΑ ΤΟΝ ΑΝΑΔΟΧΟ** |
| **Ο ΚΑΛΛΙΤΕΧΝΙΚΟΣ ΔΙΕΥΘΥΝΤΗΣ****ΣΤΑΘΗΣ ΛΙΒΑΘΙΝΟΣ** |  |
|  |  |
|  |  |
|  |  |
|  |  |

 **Β΄ΠΑΡΑΡΤΗΜΑ**

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ**

Ονομασία Τράπεζας

Κατάστημα

(Δ/νση οδός - αριθμός ΤΚ ) Ημερομηνία έκδοσης

 ΕΥΡΩ

Προς

**Το Ν.Π.Ι.Δ. με την επωνυμία «ΕΘΝΙΚΟ ΘΕΑΤΡΟ»**

**Οδός Αγίου Κωνσταντίνου 22-24**

ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΑΡ ΕΥΡΩ ……………………...

Έχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της

διαιρέσεως και διζήσεως μέχρι του ποσού των ΕΥΡΩ…………………………………........(και ολογράφως)……………………………………………………………………………………………...

στο οποίο και μόνο περιορίζεται η υποχρέωση μας, υπέρ της εταιρείας………………………

 Δ/νση

για την καλή εκτέλεση από αυτήν των όρων της από ………………………………. σύμβασης, που υπέγραψε μαζί σας για την παροχή υπηρεσιών μεταφορών (με λεωφορεία πούλμαν) (αρ.διακ/ξης προς κάλυψη αναγκών του και το οποίο ποσόν καλύπτει το 5% της συμβατικής προ Φ.Π.Α. αξίας……………………………….. ΕΥΡΩ αυτής.

* Το παραπάνω ποσό τηρούμε στη διάθεση σας και θα καταβληθεί ολικά ή μερικά χωρίς καμία από μέρος μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε τρεις (3) ημέρες από απλή έγγραφη ειδοποίηση σας.
* Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου.

- Η παρούσα εγγύηση μας αφορά μόνο την παραπάνω αιτία και ισχύει μέχρι την επιστροφή της σε εμάς, οπότε γίνεται αυτοδίκαια άκυρη και δεν έχει απέναντι μας καμιά ισχύ.

Βεβαιούται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και ΝΠΔΔ, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζα μας.